Betri lýsing á göngustígum í Seljahverfi Lýsingu er ábótavant við marga göngustíga í Seljahverfi . Nefni sérstaklega göngustíginn sem liggur frá Skógarseli upp að Ölduselsskóla , í gegnum dalinn okkar ( sérstaklega neðsta hlutann sem er við hliðina á háu grenitrjánum ) og stuttan kafla sem liggur upp frá efsta botnlanga í Stuðlaseli yfir að Stallaseli . Lýsingin á þessum tveim stöðum ber þess merki að hafa verið hönnuð á annarri öld en við lifum á núna . Hér vísa ég til þess hve auðvelt er að kippa fólki út í algjört myrkur ( og skjól ) til hliðar við stígana . Gróður hefur vaxið mjög mikið og er orðinn ansi þéttur til hliðar við þessa stíga . Hlúum að gangandi vegfarendum og börnunum okkar og höfum þessa hluti í lagi . Höfum ekki umhverfi göngustíganna svo draugalegt að börnin okkar þori ekki að nota þá .